**Molitva vjernika**

**14. nedjelja kroz godinu – B (4. srpnja 2021.)**

1. Za papu našeg Franju, biskupa Božu, sve svećenike, redovnike i redovnice: da uvijek imaju povjerenja u Tebe te kao Tvoji proroci zadobiju milost mijenjanja naših tvrdokornih pogleda i okorjelih srdaca, molimo Te.
2. Za cijelu Crkvu: da bude vjerna pozivu na koji nas pozivaš te gradi i održava zajedništvo s ciljem dolaska do konačnog susreta s Tobom, molimo Te.
3. Za sve ljude svijeta: da Te prihvate kao jedinoga Spasitelja te odbacuju ono što je nedostojno čovjeka, molimo Te.
4. Za ljude u politici, znanosti, kulturi i medijima: da rade za istinsko dobro svakoga čovjeka i budu promicatelji istine, molimo Te.
5. Da nas oslobodiš predrasuda o tome tko je tko, i da na ljude gledamo tvojim, a ne svojim očima, molimo Te.
6. Za nas okupljene oko ovog euharistijskog stola: da shvatimo kako nas naše slabosti i poteškoće usavršuju ukoliko ih predajemo Tebi, Bože, i da znamo poput sv. Pavla uživati u slabostima, uvredama, poteškoćama poradi Tebe, molimo Te.
7. Za pokojne: smiluj im se i uvedi ih u vječnu radost s Tobom, molimo Te.